**Dôvodová správa**

**A. Všeobecná časť**

Návrh zákona, ktorým sa dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov predkladá na rokovanie Národnej rady Slovenskej republiky skupina poslancov Národnej rady Slovenskej republiky.

Odstúpenie od zmluvy (inak aj vrátenie tovaru) bez uvedenia dôvodu v lehote 14-tich dní je inštitútom, ktorý je v našom právnom poriadku upravený už niekoľko rokov, avšak v súčasnosti sa tento inštitút vzťahuje len na zmluvy uzavreté na diaľku (napríklad nákup cez e-shop, e-mail, telefón, katalóg a podobne), alebo na zmluvy uzavreté mimo prevádzkových priestorov predávajúceho (napr. podomoví predajcovia, predajné akcie a podobne). Toto právo sa nevzťahuje na kamenné obchody (prevádzkové priestory obchodníka), respektíve, ak aj niektoré prevádzky umožňujú vrátenie, alebo výmenu tovaru v lehote 14-tich dní, robia tak nad rámec svojich povinností a nie sú viazaní právnou úpravou zákonného odstúpenia od zmluvy bez uvedenia dôvodu.

**Cieľom predkladaného zákona je zjednotiť úpravu inštitútu odstúpenia od zmluvy bez uvedenia dôvodu tak, aby sa obdobný právny režim - ako už existuje pri zmluvách uzatvorených na diaľku, aplikoval aj na zmluvy uzatvorené v prevádzkových priestoroch obchodníka, teda na predaj v tzv. kamenných obchodoch**. Inými slovami, aj pri kúpe tovaru v kamennej predajni bude možné tento tovar vrátiť v lehote 14 dní, a to bez uvedenia dôvodu, rovnako ako je to možné napr. pri kúpe cez e-shop. V súčasnosti viacerí obchodníci umožňujú objednať tovar cez internet a vyzdvihnúť ho, ale aj vrátiť v kamennej predajni, prípadne si ho v kamennej predajni obzrieť a objednať cez internet. Tieto dva právne režimy sa prelínajú v takej miere, že nevidíme racionálny dôvod, prečo by spotrebiteľ, ktorý uzavrie zmluvu v prevádzkových priestoroch a spotrebiteľ, ktorý ju uzavrie mimo prevádzkových priestorov mali mať úplne odlišné podmienky pri odstúpení od zmluvy.

Návrh zákona nemá žiadne vplyvy na rozpočet verejnej správy, bude však mať v istom zmysle negatívny a v istom zmysle pozitívny dopad na podnikateľské prostredie. Nemá vplyv na životné prostredie, na informatizáciu spoločnosti, na služby verejnej správy pre občana a nezakladá ani žiadne vplyvy na manželstvo, rodičovstvo a rodinu, či sociálne vplyvy.

Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná a súčasne je v súlade s právom Európskej únie.

**B. Osobitná časť**

**K Čl. I**

**K bodu 1**

Dopĺňa sa nová tretia časť zákona o ochrane spotrebiteľa, ktorej obsahom sú osobitné ustanovenia o zmluve uzavretej v prevádzkových priestoroch obchodníka. Túto časť tvorí úplne nový § 22a.

Prvý odsek obsahuje definíciu zmluvy uzavretej v prevádzkových priestoroch  s cieľom odlíšiť ju od iných zmlúv, hlavne od zmluvy uzatvorenej na diaľku podľa druhej časti zákona č. 108/2024 Z. z. o ochrane spotrebiteľa a o zmene a doplnení niektorých zákonov (ďalej len „zákon“). Za zmluvu uzavretú v prevádzkových priestoroch obchodníka sa považuje zmluva medzi obchodníkom a spotrebiteľom dohodnutá a uzavretá za súčasnej fyzickej prítomnosti obchodníka a spotrebiteľa v prevádzkových priestoroch. Samotný pojem „prevádzkové priestory“ je už v súčasnom znení zákona zadefinovaný, a to v § 14 ods. 3 zákona.

Vzhľadom na primárnu snahu predkladateľov zjednotiť režim odstúpenia od zmluvy, ktorá je uzavretá na diaľku s režimom odstúpenia od zmluvy uzavretej v prevádzkových priestoroch obchodníka sa v odseku 2 vymenúvajú konkrétne ustanovenia osobitnej druhej časti zákona týkajúce sa zmluvy uzatváranej na diaľku, ktoré sa majú primerane použiť aj na zmluvy uzavreté v prevádzkových priestoroch obchodníka.

Odsek 3 upravuje tzv. osobitné informačné povinnosti obchodníka, ktoré nad rámec všeobecných informačných povinností obchodníka podľa § 5 zákona zabezpečia dostatočnú informovanosť spotrebiteľa o jeho nových právach o odstúpení od zmluvy bez uvedenia dôvodu. Najdôležitejšou z nich je povinnosť obchodníka informovať spotrebiteľa o jeho práve odstúpiť od zmluvy, a to písomnou formou na viditeľnom mieste vo svojich prevádzkových priestoroch.

Odsek 4 upravuje samotné právo spotrebiteľa na odstúpenie od zmluvy uzavretej medzi spotrebiteľom a obchodníkov v prevádzkových priestoroch obchodníka bez uvedenia dôvodu a v odseku 5 sa upravuje lehota na odstúpenie a okamih, kedy začne lehota plynúť podľa jednotlivých typov zmlúv.

V odseku 6 sa upravuje spôsob uplatnenia si práva na odstúpenie, spotrebiteľ je povinný tak spraviť osobne alebo prostredníctvom inej osoby.

V odseku 7 a 8 sa upravuje povinnosť spotrebiteľa preukázať, že uzavrel danú zmluvu s tým obchodníkom, u ktorého uplatňuje právo na odstúpenie od zmluvy. Spôsob preukázania je ponechaný na spotrebiteľovi, v praxi to bude najmä predložením pokladničného dokladu (bločka), alebo iného účtovného dokladu (faktúry). Zároveň sa upravuje povinnosť spotrebiteľa vrátiť tovar u obchodníka, resp. ním určenej osoby na prevzatie tovaru a v prípade, ak ide o odstúpenie od zmluvy o poskytnutí služby, tak vrátenie predmetu, ktorý bol na obdobie poskytovania služby poskytnutý (napríklad router, mobilný telefón na paušál a podobne).

V poslednom odseku 9 sa upravuje povinnosť obchodníka vrátiť všetky platby prijaté od spotrebiteľa , a to v lehote najneskôr do 14 dní. Obdobná právna úprava sa uplatňuje pri odstúpení od spotrebiteľskej zmluvy s digitálnym plnením podľa § 852m Občianskeho zákonníka. Ak má obchodník dostatočné množstvo hotovosti v pokladni v čase uplatnenia práva na odstúpenie od zmluvy je žiadúce, aby vyplatil spotrebiteľa ihneď v hotovosti. V prípade, ak spotrebiteľ zaplatil bankových prevodom, platba mu bude v danej lehote uhradená prevodom na účet. Inou formou mu obchodník môže vrátiť platbu iba v prípade, ak s tým spotrebiteľ výslovne súhlasil.

**K bodu 2**

V sankčných ustanoveniach sa dopĺňa sankcia pre obchodníka za nesplnenie jeho povinností v súvislosti s informačnou povinnosťou o práve spotrebiteľa odstúpiť od zmluvy bez uvedenia dôvodu a v súvislosti s vrátením všetkých platieb za vrátené plnenie.

**K bodu 3**

Dopĺňa sa nové prechodné ustanovenie. Nový inštitút odstúpenia od zmluvy uzatvorenej v prevádzkových priestoroch obchodníka bez uvedenia dôvodu sa použije na zmluvy uzavreté po 31. decembri 2024.

**K Čl. II**

Navrhuje účinnosť zákona od 1. január 2025.

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** skupina poslancov Národnej rady Slovenskej republiky

**2. Názov návrhu zákona:** návrh zákona, ktorým sa dopĺňa zákon č. 108/2024 z. z. o ochrane spotrebiteľa a o zmene a doplnení niektorých zákonov

**3. Predmet návrhu zákona:**

1. je upravený v primárnom práve Európskej únie, a to v čl. 114 a 169 Zmluvy o fungovaní Európskej únie v platnom znení,
2. je upravený v sekundárnom práve Európskej únie, a to:

* smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 22. 11. 2011) v znení smernice Európskeho parlamentu a Rady (EÚ) 2015/2302 z 25. novembra 2015 (Ú. v. EÚ L 326, 11.12.2015), v znení smernice Európskeho parlamentu a Rady (EÚ) 2019/2161 z 27. novembra 2019 (Ú. v. EÚ L 328, 18.12.2019)

1. je obsiahnutý v judikatúre Súdneho dvora Európskej únie

* bezpredmetné

**4. Záväzky Slovenskej republiky vo vzťahu k Európskej únii:**

1. lehota na prebranie príslušného právneho aktu Európskej únie:

* smernica Európskeho parlamentu a Rady (EÚ) 2019/2161 z 27. novembra 2019, ktorou sa menia smernica Rady 93/13/EHS a smernice Európskeho parlamentu a Rady 98/6/ES, 2005/29/ES a 2011/83/EÚ, pokiaľ ide o lepšie presadzovanie a modernizáciu predpisov Únie v oblasti ochrany spotrebiteľa – do 28. novembra 2021

1. informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie v platnom znení:

* konanie o porušení č. 2022/0189 pre neoznámenie transpozičných opatrení k smernici Európskeho parlamentu a Rady (EÚ) 2019/2161 z 27. novembra 2019, ktorou sa menia smernica Rady 93/13/EHS a smernice Európskeho parlamentu a Rady 98/6/ES, 2005/29/ES a 2011/83/EÚ, pokiaľ ide o lepšie presadzovanie a modernizáciu predpisov Únie v oblasti ochrany spotrebiteľa – formálne oznámenie listom zo dňa 27. januára 2022, odôvodnené stanovisko Európskej komisie listom zo dňa 29. septembra 2022,

1. informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

* smernica Európskeho parlamentu a Rady (EÚ) 2019/2161 z 27. novembra 2019, ktorou sa menia smernica Rady 93/13/EHS a smernice Európskeho parlamentu a Rady 98/6/ES, 2005/29/ES a 2011/83/EÚ, pokiaľ ide o lepšie presadzovanie a modernizáciu predpisov Únie v oblasti ochrany spotrebiteľa (Ú. v. EÚ L 328, 18.12.2019) – je prebratá v zákone č. 108/2024 Z. z. o ochrane spotrebiteľa a o zmene a doplnení niektorých zákonov,
* smernica Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 22.11.2011) v platnom znení,
  + zákon č. 108/2024 Z. z. o ochrane spotrebiteľa o zmene a doplnení niektorých zákonov,
  + zákon č. 40/1964 Zb. Občiansky zákonník v znení neskorších predpisov,
  + zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení neskorších predpisov,
  + zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov v znení neskorších predpisov,
  + zákon č. 251/2012 Z. z. o energetike a o zmene a doplnení niektorých zákonov v znení neskorších predpisov,
  + zákon č. 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov v znení neskorších predpisov.

**5. Návrh zákona je zlučiteľný s právom Európskej únie:**

**-** úplne.

**Doložka vybraných vplyvov**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **Základné údaje** | | | | | | | | |
| **Názov návrhu zákona** | | | | | | | | |
| Návrh zákona, ktorým sa dopĺňa zákon č. 108/2024 o ochrane spotrebiteľa a o zmene a doplnení niektorých zákonov | | | | | | | | |
| **Navrhovateľ (a spolunavrhovatelia)** | | | | | | | | |
| Skupina poslancov Národnej rady Slovenskej republiky | | | | | | | | |
|  | | | | | | | | |
| 1. **Definovanie problému** | | | | | | | | |
| Nejednotná úprava pri odstúpení od zmluvy uzavretej v prevádzkových priestoroch obchodníka a zmluvy uzavretej na diaľku/zmluvy uzavretej mimo prevádzkových priestorov obchodníka. | | | | | | | | |
| 1. **Ciele a výsledný stav** | | | | | | | | |
| Zjednotiť úpravu pri odstúpení od zmluvy bez uvedenia dôvodu pre zmluvy uzavreté v prevádzkových priestoroch obchodníka a pre zmluvy uzavretej na diaľku/zmluvy uzavretej mimo prevádzkových priestorov obchodníka. | | | | | | | | |
| 1. **Dotknuté subjekty** | | | | | | | | |
| Uveďte subjekty, ktorých sa zmeny predkladaného materiálu dotknú priamo aj nepriamo:  Spotrebitelia, obchodníci, orgán dohľadu | | | | | | | | |
| 1. **Alternatívne riešenia** | | | | | | | | |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?*  *Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*  Ponechanie súčasnej úpravy vedie k nejednotnosti úpravy odstúpenia od zmluvy. Napríklad, ak si spotrebiteľ zakúpi vec v prevádzkových priestoroch obchodníka ma iné práva a povinnosti pri odstúpení ako keď si zakúpi túto vec cez e-schop alebo mimo bežných prevádzkových priestorov (na výstave, na burze...). | | | | | | | | |
| 1. **Vykonávacie predpisy** | | | | | | | | |
| *Predpokladá sa prijatie/zmena vykonávacích predpisov?* | | | | | **Áno** | | **Nie** | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | |
| 1. **Transpozícia práva EÚ** | | | | | | | | |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.* | | | | | | | | |
|  | | | | | | | | |
| 1. **Preskúmanie účelnosti** | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.*  *Uveďte kritériá, na základe ktorých bude preskúmanie vykonané.* | | | | | | | | |
| 1. **Vybrané vplyvy materiálu** | | | | | | | | |
| **Vplyvy na rozpočet verejnej správy** |  | **Pozitívne** |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho  vplyvu |  | Áno |  | | Nie |  | | Čiastočne |
| **v tom vplyvy na rozpočty obcí a vyšších územných celkov** |  | **Pozitívne** |  | | **Žiadne** |  | | **Negatívne** |
| z toho rozpočtovo zabezpečené vplyvy,  v prípade identifikovaného negatívneho vplyvu |  | Áno |  | | Nie |  | | Čiastočne |
| **Vplyvy na podnikateľské prostredie** |  | **Pozitívne** |  | | **Žiadne** |  | | **Negatívne** |
| predpokladané vyčíslenie: |  |  | |  |  |  | |  |
| **Sociálne vplyvy** |  | **Pozitívne** |  | | **Žiadne** |  | | **Negatívne** |
| **Vplyvy na životné prostredie** |  | **Pozitívne** |  | | **Žiadne** |  | | **Negatívne** |
| **Vplyvy na informatizáciu spoločnosti** |  | **Pozitívne** |  | | **Žiadne** |  | | **Negatívne** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  | |  |  |  |
|  |  | **Pozitívne** | |  | **Žiadne** |  | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na manželstvo, rodičovstvo, rodinu a deti** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k identifikovaným vplyvom.*  *Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).*  Návrh zákona má negatívny a čiastočne pozitívny vplyv na podnikateľské prostredie. Negatívny vplyv sa prejaví v tom, že obchodník bude povinný akceptovať vrátenie tovaru v lehote 14 dní spotrebiteľom a má aj informačné povinnosti vo vzťahu k spotrebiteľovi. Čiastočne pozitívny vplyv na podnikateľské prostredie sa prejaví v tom, že podporí predaj v kamennej predajni, pretože pre spotrebiteľa už nebude výhodnejšie si tovar objednať online vo vzťahu k možnosti vrátiť tovar. |
| 1. **Kontakt na spracovateľa/súčinnosť** |
| *Vypracovali ste návrh zákona v súčinnosti s príslušným ministerstvom?* **Áno  Nie**  *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.* |
| 1. **Stanovisko gestorov** |
| *Stanovisko Ministerstva financií SR* **vyžiadané  priložené**  *Stanovisko Ministerstva hospodárstva SR*  **vyžiadané  priložené**  *V prípade potreby uveďte doplňujúce informácie alebo poznámky k stanovisku.* |